Bourace d' apoticåre

thumb
Li bourace d' apoticåre u bouraetchePo tos les nos dins les motîs e walon, loukîz a G100 a «bourrache officinale»«d' apoticåre» est radjouté cial eciclopedicmint, po-z aconter les ôtes fleurs do minme djinre., c' est ene fleur des tchamps et des djårdéns ki sieve eto d' yebe ås maladeyes.

 Borago officinalis

 Discrijhaedje 
Les foyes sont cråsses avou on niervuraedje foirt seré et disrîlé. Gn a des pwels so les foyes, so les buks et so tote li plante. 

Belès bleuwès fleurs ki vnèt do moes d' may å moes d' setimbe e l' Walonreye.Fleurs del såvadje Årdene p. 252. Ele fijhèt 20 a 25 milimetes; elle ont cénk florifoyes avou ene pitite dbout pondant. 

Li bodje est trawé ådvins.

Les grinnes sont foirt edurantes dins tere, çou ki fwait k' el plante si rseme åjheymint. Les plantules sont ddja bén rconoxhåves a leu spexheur et leu niervuraedje.

 Come såvadje plante 
Ele vént dins les tchamps, les trîxhes, les coûteures, e des plaeces setches et bén metowes å solo.

 Uzaedjes 
Ele sieve come yebe ås maladeyes. On l' conseye dins les fives et les matchureas u les pires ås rnos.Abdlelhaï Sijilmassi, Les plantes médicinales du Maroc, Le Fennec, Cazablanca, 2005, ISBN : 9981838020, p. 66. Eto po les efouwaedjes del vexheye.E9 p. 158.

On prind des foyes u des flormints, les fé boure et leyî rashire 10 munutes.

On l' pout prinde come té.

Come amagnî, on pout maxhî des djonnès foyes hatcheyes avou do froumadje di gade, di l' ôle d' olive, ene schipe d' a et fé ene fadêye so on pwin francès.

On pout prinde ses belès bleuwès fleurs po gårni totes sôres di salådes u d' cujhnaedjes.

On pout mete des djonnès foyes dins l' salåde.

 Role dins l' waibiaedje 
C' est ene fleur låmixheuse. Les moxhes al låme vinèt voltî dsu.

Minme les caracoles î vont paxhî.

 Sourdant 

Categoreye:Yebes ås maladeyes
Categoreye:Plantes
Categoreye:Fleurs des cortis
Categoreye:Fleurs des tchamps
Categoreye:Raspepyîs årtikes